tomron87/hebrew-wikipedia-sentences-corpus huggingface dataset:
לפי פרץ, לא מדובר רק בעוול אישי, אלא בכשל מערכתי חמור שנוגע להתנהלות ההפקה בזמן אמת, ובפרט להחלטה לסלק אותו מהבית אחרי תקרית "אלימה" בעיניו שפרצה מול הדיירת אלאיה הוף.
גם צופים בתוכנית הגישו תביעות נגד מפיקי התוכנית:
יעקב ארז ויוחנן ירון הגישו בקשה לאישור תובענה כתובענה ייצוגית, בטענה שבשידור פרק שבו נראו משתתפי התוכנית מתווכחים על אודות כוונת אחת המשתתפות להכניס את ספר התנ"ך לחדר השירותים על מנת לקרוא בו יש משום פגיעה חמורה ברגשות הדת של המבקשים ושל הקבוצה אותה הם מבקשים לייצג.
התובעים ביקשו לפסוק לקבוצה המיוצגת פיצויים בגין עוגמת נפש בסך 912 מיליון ש"ח.
הבקשה נדחתה, והמבקשים חויבו לשלם למשיבות, שידורי קשת בע"מ וקופרמן הפקות בע"מ, הוצאות בסך 20,000 ש"ח.
התובעים ערערו על החלטה זו לבית המשפט העליון וערעורם נדחה, תוך חיובם בהוצאות המשיבים בסך 10,000 ש"ח.
האח הגדול הוא מונח שנטבע בספר "1984" של ג'ורג' אורוול.
בספר, האח הגדול הוא כינוי למנהיג כל-יכול הנהנה מפולחן אישיות ומצוי מעל לכל ביקורת.
האח הגדול הוא מנהיג מפלגת הסוצאנג (הלחם של "סוציאליזם אנגלי") השולטת באוקיאניה, מדינה דמיונית בה מתרחשת עלילת הספר.
עלייתו התחילה בשנות השישים של המאה העשרים, כשכל מנהיגי המהפכה המקוריים של המפלגה הוצאו להורג בטיהורים הגדולים.
עשור לאחר מכן, האח הגדול היה כבר מנהיגה הבלתי מעורער של המפלגה.
אולם אורוול רומז בספר שהאח הגדול הוא דמות בדיונית שנוצרה על ידי המפלגה, כדי לשמש כמוקד ההזדהות עם המפלגה, כיוון שקל יותר להרגיש קרבה לאדם מאשר לגוף או לרעיון אידאולוגי.
כחיזוק לכך אפשר להביא את העובדה שהאח הגדול הפך דמות מיתולוגית, פרטי הביוגרפיה שלו מעורפלים, לא ידוע מתי נולד, והאמונה הרווחת היא שהוא לעולם לא ימות.
אין אדם באוקיאניה היודע את שמו האמיתי או שראה אותו פנים אל פנים.
"האח הגדול" הפך מטבע לשון המתייחס לשלטון טוטליטרי או כזה שיש בו מאפיינים טוטליטריים.
המציאות הדיסטופית שמתאר אורוול ב-"1984" רותמת אמצעים טכנולוגיים מתקדמים לפיקוח ולניטור של חיי הפרט, תחת הסיסמה "האח הגדול - עינו פקוחה", ולכן המונח "האח הגדול" משמש לעיתים קרובות בהתייחסות לפעולות שפוגעות בפרטיות, בין אם מעורבים בהן מוסדות המדינה ובין אם מעורבים בהם חברות מסחריות.
דמותו של האח הגדול מבוססת בעיקרה על דמותו של יוסיף סטלין, אך גם על רודנים אחרים כמו אדולף היטלר ומאו דזה-דונג.
השם "האח הגדול" הוא פרפרזה על הכינוי "האבא הגדול" שניתן לסטלין.
הוא ספר סאטירה שבו קובץ מכתבים שכתב עפר קניספל.
הספר יצא לאור לראשונה בשנת 2001.
קניספל קיבץ בספר עשרות מכתבים ששלח לידוענים, פוליטיקאים, חברות ממשלתיות ומסחריות בשם הדמות הפיקטיבית יואל קרני, ואת התשובות שקיבל למכתביו.
במכתבים אלה מתלונן קרני על דברים קטנוניים, מציע הצעות מופרכות או מפנה שאלות ובקשות הזויות אך משעשעות, ובחזרה, הוא מקבל מכתבי תגובה מופרכים והזויים לא פחות.
את הספר חותם עמוד, ובו תמונת המוצרים, הזיכויים ושוברי הקנייה שקיבל כצרופה למכתבי התגובה שקיבל.
קרני פונה לתיאטרון הקאמרי בבקשה לקיים דקת דומייה לזכר אשתו המנוחה
קרני פונה ליצרנית בגדי ים על מנת שתאפשר לרעייתו (הזקנה) להופיע כדוגמנית בתצוגת אופנה
קרני פונה למוזיאון ישראל בבקשה לשכור למספר ימים פסל של רודן
קרני פונה לבית ביאליק בבקשה ללון לילה אחד בביתו של המשורר
קרני פונה לפנינה רוזנבלום בבקשה לייצר בושם לגברים בריח דלק אוקטן 95
קרני פונה לבית בן-גוריון ומציע להם לשמר תפוח אדמה שקנה, שדומה לראש הממשלה דוד בן-גוריון
קרני פונה למשטרת ישראל בבקשה לשכור מהם שוטר כדי להפחיד את נכדו שלא אוכל צהריים יפה
האח הגדול VIP עונה 1 היא עונת ה-VIP הראשונה של תוכנית המציאות "האח הגדול", והעונה השנייה של התוכנית במצטבר ששודרה בערוץ 2 (קשת).
העונה שודרה החל מ-1 במרץ 2009, והגמר נערך ב-31 במרץ שבסופו ניצח הדייר דודי מליץ.
את העונה הנחו ארז טל ואסי עזר.
לאחר העונה הראשונה של התוכנית הופקה עונת "האח הגדול VIP".
בגרסה החדשה שינויים רבים מהפורמט המקורי: הדיירים שהו בבית רק 31 ימים, היו רק 13 דיירים, כל הדיירים היו מפורסמים המוכרים לציבור הישראלי מפעילותם הקודמת.
התוכנית עלתה ב-1 במרץ 2009. ערוץ 20, ששידר את התוכנית 24 שעות ביממה שודר גם ללקוחות yes בניגוד לעונה הקודמת אשר שודרה רק ב-HOT.
על אף שבעונה זו נגבה תשלום חד-פעמי של 8.90 ש"ח עבור הצפייה בערוץ (בניגוד לעונה הקודמת בה לא נגבה תשלום), מנויים רבים רכשו אותו.
בתוכנית הגמר נשלחו על ידי הצופים בבית מעל 500,000 קולות.
ההכנסות מההצבעות בתוכנית הגמר נתרמו לנוער בסיכון בשיתוף עם הרוח הישראלית.
רשימת 13 הדיירים שנכנסו לבית האח הגדול לפי סדר כניסתם:
שימי תבורי – בן 56, גרוש בשלישית +7, בזוגיות, מארצות הברית, זמר
מנחם בן – בן 60, נשוי בשנית +6, מכרמיאל, מבקר ספרות
שרונה פיק – בת 28, רווקה, מרמת השרון, זמרת
דניאלה פיק – בת 25, רווקה, מרמת השרון, זמרת
קורין אלאל – בת 54, בזוגיות +2, מגנות, מוזיקאית
עדי נוימן – בת 26, רווקה, מניו יורק, דוגמנית
יוסי מילשטיין – בן 31, נשוי +3, איש יחסי ציבור
פנינה טורנה – בת 46, נשואה +1, מארצות הברית, מעצבת אופנה
אמיר פיי גוטמן – בן 32, מאורס, מקריית חיים, זמר
מאיה בוסקילה – בת 31, רווקה, מתל אביב, זמרת
גיא לובלצ'יק – בן 19, רווק, דוגמן ואתלט
כוכי מרדכי – בת 37, גרושה +1, עורכת דין
דודי מליץ – בן 27, בזוגיות, מתל אביב, דוגמן
מתחילת התוכנית בלט בה מנחם בן.
הוא הרבה בהבעת דעותיו הפרובוקטיביות.
באוזני הזמר אמיר פיי גוטמן השווה את התחושה שמעוררים בו יחסי מין הומוסקסואליים לזאת שמעוררים יחסים עם עז.
הוא הפציר בדוגמנית עדי נוימן שתשב בבגד ים ותאזין לו מקריא פרקי תנ"ך.
הוא הטיח עלבונות קשים במשתתפים.
את הזמרת מאיה בוסקילה כינה "לא סקסית בעליל", אך הביע חרטה על כך מאוחר יותר, ואת הדוגמן גיא לובלצ'יק כינה "עילג" ו"לא מפותח".
מנגד, גם הרעיף מחמאות על יצירות אומנותיות של בני הבית שמצאו חן בעיניו, שלגביהן הירבה להשתמש במילים "קסום" ו"נפלא".
מאפיין אחר שלו היה מנהגו לשבת בדד בחצר הבית ולנאום למצלמה בנושאים שונים הקרובים ללבו, בין השאר על הצורך בהקמת ממשלת אחדות או על תמיכתו בהאחדת סימני הניקוד.
בן סיים את העונה במקום השלישי, ובפרק הסיום גם משתתפים שנפגעו ממנו אישית הביעו הערכה לאופן שבו שיחק את המשחק.
היחסים בבית התעצבו במידה רבה כתגובה להתנהגותו של מנחם בן.
מצד אחד, התלכד מחנה שבו בלט אמיר פיי גוטמן, שהתייחס למנחם בעוינות רבה, ואיתו היו גם מאיה בוסקילה, כוכי מרדכי, גיא לובלצ'יק ואחרים, ומצד שני עמדו דודי מליץ, פנינה טורנה ושימי תבורי שסירבו להחרים את בן.
לאחר שמשתתפי המחנה הראשון החלו להיות מודחים בידי הצופים, התערערו היחסים דווקא בתוך קבוצתו של בן.
פנינה טורנה ובן ניהלו עימותים חריפים.
הוא טען שהיא מקנאה במאיה בוסקילה וכינה אותה: "בורה קטנה, גמדה חנפנית, פטפטנית, וקנאית" והיא מצידה השיבה לו באומרה שהוא "זקן מכוער ופתטי".
לאחר מכן הרגיז בן את פנינה טורנה בכך שהכניס בננה לחדרם, פרי שהחשיפה אליו עוררה בה מצוקה.
בעקבות זאת, גם דודי מליץ, שהיה בידידות קרובה עם פנינה טורנה, התעמת עם בן.
גורם מתח מרכזי אחר בתוכנית היה בין דודי מליץ לבין מאיה בוסקילה, שבעברם היו בני זוג.
מאיה בוסקילה שמרה טינה למליץ בגלל ראיון שנתן לעיתון זמן קצר קודם לתוכנית ובו חשף עליה פרטים לא מחמיאים.
גם אמיר פיי גוטמן, ידידה של בוסקילה, התעמת עם מליץ בתוכנית על הסיבות להגעתם אליה.
מליץ טען שזו צביעות לא להודות שמניעיו של פיי גוטמן להיכנס לתוכנית קשורים ל"קריירה המדשדשת" שלו אמיר מאוד נפגע מהדברים ובתגובה לכך לא דיבר עם מליץ כשבוע עד שמליץ התנצל בפניו.
באופן כללי רמז מליץ לא פעם שחלק מדיירי הבית נגועים בצביעות.
במהלך השבוע השלישי, סבתו של גיא נפטרה והוא יצא לכמה שעות כדי לבוא להלווייתה.
במהלך העונה הוחלט להכניס לבית את הכלב "לאקי" שהופיע בכמה מן הפרסומות של מפעל הפיס, אך הוצא מן הבית לאחר מספר שעות.
בהיותה עונת VIP, העונה הייתה קצרה יותר (31 ימים), עם פחות דיירים (13 דיירים) ופחות משימות (4 משימות).
ובנוסף, כל ההדחות למעט ההדחה הראשונה היו הדחות של יותר ממודח אחד (ההדחה בשבוע השני הייתה כפולה, ההדחה בשבוע השלישי הייתה כפולה גם היא וההדחה בשבוע הרביעי הייתה הדחה משולשת).
צבא האח הגדול – ביום ה-4, הדיירים, שגויסו ל"צבא האח הגדול", התבחרו לבחור דייר שימנה לתפקיד חניך תורן, ובחרו באמיר.
הדיירים קיבלו שלושה אתגרים, אם עמדו בשניים מהם, הצליחו במשימה כולה וקיבלו תקציב מותרות, ואם לא הצליחו, קיבלו תקציב בסיסי.
הדיירים עמדו במשימה וקיבלו תקציב מותרות.
ארמון האח הגדול – ביום ה-10, לאחר הדחתו של יוסי, התקיימה בבית מסיבת פורים בה כל דייר בחר תחפושת.
ביום ה-11, ביום למחרת, הדיירים התבקשו לשים את התחפושות שלבשו אמש.
במשימה זאת, אמיר ודניאלה, שהתחפשו למלך ומלכה, שלטו בארמון, וכל הדיירים היו הנתינים שלהם ומילאו תפקידים על פי התחפושות שלהם.
התחפושת של כל דייר הייתה: אמיר ודניאלה - מלך ומלכה, שרונה וגיא - אדם וחוה, עדי - נקניקייה, מאיה - דבורה, כוכי - טלפון, פנינה - פיה, דודי - עץ ריח, מנחם - אסלה, קורין - ליצנית ושימי - פח אשפה.
הדיירים נכשלו במשימה וקיבלו תקציב בסיסי.
המסעדה הצרפתית – ביום ה-18, הוקמה בין שמיים לארץ מסעדה צרפתית מעל בית האח הגדול.
הדיירים היו צריכים לעלות למסעדה, ואם אחד הדיירים או יותר יישארו על הארץ, הדיירים יכשלו במשימה.
בנוסף, הדיירים היו צריכים לזהות מרחוק את קרוביהם, ואם הצליחו, יכלו לדבר איתם למשך דקה.
במידה ויותר משלושה דיירים זיהו את קרוביהם, הדיירים קיבלו תקציב מותרות, ובמידה ופחות משלושה דיירים זיהו את קרוביהם, הדיירים קיבלו תקציב בסיסי.
התיאטרון השחור – ביום ה-25, הדיירים לבשו בגדים שחורים בחדר המכוסה שחור, בו כל דבר שהוא לא שחור יראה כאילו זז מעצמו.
הדיירים היו צריכים ליצור קטע בו שימי וקורין "משחקים פינג פונג", וקורים במהלך הקטע דברים משונים.
במהלך העונות הראשונות שודרה במקביל לשידורי האח הגדול בערוץ 2 התוכנית האחות הקטנה (או האחות הקטנה VIP במקביל לאח הגדול VIP) בערוץ ביפ בטלוויזיה בכבלים, שהציעה פרשנות סאטירית והומוריסטית לנעשה בבית האח הגדול.
האח הגדול VIP עונה 2 היא עונת ה-VIP השנייה של תוכנית המציאות "האח הגדול", והעונה השמינית של התוכנית שודרה בערוץ 2 (קשת).
העונה שודרה החל מ-10 במאי 2015, והגמר נערך ב-16 ביוני שבסופו ניצח הדייר מושיק עפיה.
ב-10 במאי 2015 החלה עונת ה-VIP השנייה של התוכנית, בה כל המשתתפים היו מוכרים לציבור הישראלי מפעילותם הקודמת.
הזוכה של העונה זכה בג'יפ לקסוס NX וחבילת תקשורת ביתית.
בעונה זו הוצגה משימת "משחקי האח" בה אחד המועמדים להדחה מדי שבוע יכול להציל את עצמו מרשימת ההדחה על ידי פתרון של חידון, ולבחור במקומו מועמד אחר שיועמד להדחה, הנערך בשידור חי בערוץ 2.
עונה זו הייתה העונה האחרונה של "האח הגדול" בה הנחה אסי עזר.
רשימת 12 הדיירים שנכנסו לבית האח הגדול לפי סדר כניסתם:
שיר אלמליח – בת 25, בזוגיות, מניו יורק, דוגמנית
מושיק עפיה – בן 40, גרוש, מחולון, זמר
אריאנה מלמד – בת 57, גרושה +2, מרחובות, עיתונאית
קטיה גאלי – בת 42, גרושה, מחיפה, דוגמנית
איציק זוהר – בן 44, גרוש +2, מבת ים, כדורגלן עבר
ניר "נירו" לוי – בן 46, גרוש בשנית +2, מתל אביב, שחקן
נטלי עטיה – בת 40, גרושה +2, מתל אביב, דוגמנית
ישראל גודוביץ' – בן 81, נשוי +2, מתל אביב, אדריכל
רתם איזק – בת 29, רווקה, מתל אביב, עיתונאית
מוטי גלעדי – בן 68, אלמן +3, גרוש +1, מקיסריה, קומיקאי
סתיו סטרשקו – בת 22, רווקה, מרמת גן, דוגמנית
סטלה עמר – בת 40+, נשואה, מארצות הברית, דוגמנית
שיר, הדיירת הראשונה שנכנסה לבית, קיבלה משימה סודית בה עליה לבחור דייר אחד אשר לדעתה יהיה המודח הראשון (ועל כן ייכנס אוטומטית לרשימת ההדחה הראשונה), ודייר אחד שלדעתה יהיה המנצח של העונה (ועל כן יזכה לשהות ב"טריילר" נפרד עם תנאי מגורים משופרים).
זאת על פי רושם ראשוני לאחר ששהתה בחדר האח וצפתה בכל הכניסות ותעודות הזהות של המתמודדים ללא ידיעתם, והצטרפה אל שאר הדיירים רק בסוף המשדר.
היא בחרה כישראל כמודח הראשון ואת קטיה כמנצחת של העונה.
ביום ה-9, נכנסה הדוגמנית סטלה עמר, הדיירת ה-12 והאחרונה שנכנסה לבית.
עמר הייתה אמורה להיכנס בערב הפתיחה, אך התעכבה בשל השתתפותה בתצוגת אופנה של המעצב ז'אן-פול גוטייה בווינה.
ביום ה-10, לאחר הדחתה של אריאנה, עזב ישראל את הבית, זאת משום ש"אחרי 10 ימים, מיציתי את החוויה", לדבריו.
במסגרת משימת הפוביות, קיבל נירו משימה סודית כאשר הוא צריך לגרום לדיירים לחשוב שיש לו פוביה מדגים.
במסגרת משימת "האח הגדול Call" נכנסו לבית קרובים וקרובות לדיירים, אשר הדיירים נכחו במשימה בחדר המשימות והיו צריכים לענות לצלצולי טלפונים סלולריים, חלקם הגיעו מהקרובים שנכנסו לבית.
הדיירים מוטי וסתיו יצאו מהבית יחד בהדחה כפולה יומיים לפני תוכנית הגמר, כאשר סתיו במקום ה-7 ומוטי במקום ה-6.
מושיק היה הדייר ששבר שיא של כל העונות כשזכה ל-15 מסוקים בהיותו בבית.
משדר הגמר של עונה זו הציב ממוצע של 33.6% רייטינג, ו-37.1% ברגע השיא, ומעל ל-1.5 מיליון צופים צפו בגמר.
עונה זו היא עונת ה-VIP הנצפית ביותר.
בכל יום שני, יום לאחר שפורסמה רשימת ההדחה השבועית, התקיים משדר קצר שנקרא "משימת הצלה", בה ניתנה למועמדים אפשרות להינצל מהדחה ולהעמיד במקומם להדחה מישהו אחר.
האזרח הראשון ברומא הוא רומן היסטורי מאת הסופרת האוסטרלית קולין מקאלוג שיצא לאור בשנת 1990. זהו הספר הראשון בסדרה "אדוני רומא" - סדרת ספרים רחבת היקף שעלילותיהם עוסקות ברפובליקה הרומית במאה הראשונה לפנה"ס.
דמות מרכזית נוספת המתוארת בספר היא לוקיוס קורנליוס סולה, מדינאי ומצביא רומאי חשוב בפני עצמו, שבשנים אלו היה אחד מפקודיו של מריוס, ולפי תיאורה שלה מקלאוג, חברו הטוב.
קטעים נרחבים ברומן עוסקים בסולה, בקשרי החברות שלו עם מריוס, במערכות היחסים השונות שבהן היה מעורב, ובתחילת הקריירה הצבאית והפוליטית שלו.
לפי מקאלוג, היא ביססה את הרומן על מחקר מעמיק של ההיסטוריה הרומית, הן מהמקורות העתיקים והן מהמחקר המודרני.
בין השאר, מקאלוג נוקבת בשמם של פרידריך מינצר, תאודור מומזן, ורונלד סיים, כהיסטוריונים שעל מחקרם היא הסתמכה.
מקלאוג שרטטה את המפות והאיורים המצורפים לרומן בעצמה, כאשר האיורים של הדמויות התבססו על פסלים שנשתמרו מהתקופה.
רק האיורים של מאריוס וסולה נעשו על בסיס פסליהם הממשיים, בעוד שאר איורי הדמות התבססו על פסלים רומאים אלמוניים, שהתאימו מבחינת גיל וטיפוס לדמות ההיסטורית המסוימת.
הספר תורגם לעברית על ידי עדי גינצבורג הירש, ויצא לאור בעברית בשני כרכים בהוצאת מודן בשנת 1991.
האח הגדול אוסטרליה הוא הגרסה האוסטרלית לתוכנית הריאליטי הבינלאומית האח הגדול.
האח הגדול אוסטרליה הופק מ-2001, ושודר במשך שמונה עונות ב-"רשת עשר" עד שהרשת ביטלה את השידור ביולי 2008, לאחר שחוותה תגובות נגד מקהל הצופים.
האח הגדול אוסטרליה חזר ב-13 באוגוסט 2012, עם העונה התשיעית ששודרה ב"רשת תשע", בעונה ניצח מתמודד ישראלי בשם לירון שפר וקיבל מיליון דולרים אוסטרלים.
העונה העשירית שודרה בתשע מ-29 ביולי 2013 עד 6 בנובמבר 2013 והעונה האחרונה, ה-11, שודרה מ-8 בספטמבר 2014 עד ל-26 נובמבר 2014. כל עשר העונות הופקו ע" Endemol Southern Star.
בית האח הגדול היה ממוקם בקומפונד ליד פארק שעשועים Dreamworld, קווינסלנד, לאורך כל התוכניות.
הסדרה נתקלה בביקורת מצד פרשנים ומצד הקהל שלה בטענה לתוכן מיני.
הסדרה כונתה לעיתים "Big Brothel" (בית הזונות הגדול, בתרגום חופשי, כמשחק מילים על Big Brother, שמה של הסדרה) בתקשורת, תוך התייחסות לתוכן המיני של Uncut, שהציגה את הנעשה בבית.
ביקורת גם הובעה בקרב ממשלת אוסטרליה, כאשר פוליטיקאי אחד התייחס אליה כ"רעל טלוויזיוני".
תלונות על Uncut הוביל לשינוי שמה ל"האח הגדול: מבוגרים בלבד" בעונת 2006. "למבוגרים בלבד" בוטלה בתחילת העונה בשל המשך המחלוקת סביבה.
ב-1 ביולי 2006 שני השותפים, מייקל קוקס (משתמש בכינוי אשלי בתוכנית), ומייקל בריק (משתמש בכינוי ג'ון), הוצאו מן הבית, לכאורה בשל תקיפה מינית של דיירת הבית, קמילה האליוול, בעונה של הסדרה בה כבר נשמעה מחלוקת משמעותית.
בעקבות התקרית השידור החי הוחלף באופן זמני על ידי קטע ישן מהתוכנית של משימת הכדורגל, ששודרה באופן רציף בלופ[ההתמכרות], פורומים על האח הגדול באתר הוסרו.
למשטרת קווינסלנד הוצגו הקטעים הרלוונטיים, אך היא העדיפה שלא לפתוח בחקירה פלילית.
לאחר התקרית דיירת הבית לשעבר ריטה לצרוטו דיווחה כי היא הייתה נתונה לאירוע דומה במהלך שהותה בבית האח הגדול בשנת 2005.
האח הגדול: מבוגרים בלבד (במקור בשם "האח הגדול Uncut" עונה 1–5) הייתה תוכנית ריאליטי אוסטרלית לא מצונזרת ששודרה ברשת עשר מ-23 ביולי 2001 עד ל-19 ביוני 2006.
התוכנית הייתה תוכנית late-night למבוגרים בלבד, שכללה צילומים של דיירי הבית מתקלחים, דיונים על סקס ועל נושאים אחרים.
כל פרק היה באורך שעה.
במהלך העונות הראשונות של "האח הגדול" שודרה ב-21:30, בימי חמישי.
לאחר מכן עברה ל-21:30 ביום שני, ומאוחר יותר ל-21:40 ביום שני.
התוכנית הייתה מדורגת MA15+ (מיועדת לצופים מעל לגיל 15), בהנחיית גרטל קילין.
סדרת 2006 של "האח הגדול: מבוגרים בלבד" הסתיימה מוקדם אחרי שפוליטיקאים הזהירו את רשת עשר כי הקרנתה של התוכנית עלולה לפגוע בדחיפה שלה לרפורמות תקשורת.
הפרק האחרון של "מבוגרים בלבד" שודר ב-19 ביוני 2006. התוכנית לא הופקה בשנת 2007. למרות שהמופע היה שנוי במחלוקת, גרטל קילין והמפיק כריס נובל, ציינו את חסרונה של התוכנית כסיבה לרייטינג המופחת של עונת האח הגדול ב-2007.
התוכנית הציגה קטעים נבחרים מהשבוע החולף שצולמו במסגרת האח הגדול אוסטרליה, אשר כוללים קטעים בעלי קונוטציה מינית כלשהי.
האח הוא שבועון הילדים החרדי הראשון.
יצא לאור על ידי חסידות חב"ד ברוסיה מה'תרע"א (1910) עד פרוץ מלחמת העולם הראשונה בה'תרע"ד (1914).
העיתון יצא לאור מדי שבוע בכ-6,000 עותקים על ידי ישיבת תומכי תמימים בלובביץ' והופץ ברחבי רוסיה, פולין, ליטא, לטביה, וגרמניה - ויש הטוענים כי היה מופץ בקביעות גם בארצות הברית.
העיתון נערך על ידי הרב משה רוזנבלום, בפיקוחם של אדמו"רי חב"ד הרש"ב והריי"צ.
מקור שמו של העיתון הוא בכינויים של ילדי החסידים, כ'אחים' ל'תמימים' - בחורי ישיבות חב"ד.
העיתון נכתב בלשון הקודש, עברית ישנה וביידיש והכיל חומר יהודי דתי, סיפורים, חדשות, שעשועונים ועוד, וקטעים ממנו הועתקו לספרי לימוד ועיתוני נוער אחרים.
העיתון נכתב מדי שבוע בפיקוחם של האדמו"ר הרש"ב ובנו הריי"ץ ומקובל כי הם היו מגיהים מדי שבוע את החומר שהוכנס לעיתון וחלקים גדולים ממנו נכתבו בהשראתם.
לימים, נמצאו בין שמות הילדים פותרי החידות בכמה מהגליונות שמותיהם של רבי מנחם מנדל שניאורסון ואשתו הרבנית חיה מושקא שניאורסון.
בנוסף נמנו על קוראי העיתון בילדותם קרובי משפחתו של רבי מנחם מנדל - המשוררים אברהם שלונסקי וורדינה שלונסקי.
העיתון נחשב לנכס היסטורי נדיר בחשיבותו בחסידות חב"ד, ושנים רבות הוא נותר בגדר אגדה.
הגרסה הפינית של האח הגדול משודרת ב-Sub (לשעבר SubTV) בפינלנד.
הסדרה שודרה בבכורה ב-28 באוגוסט 2005, והעונה התשיעית הסתיימה ב-13 באוקטובר 2013. מאז עונה 7, הסדרה הופקה על ידי אנדמול פינלנד בע"מ; העונות הקודמות הופקו על ידי מטרונום סרטים וטלוויזיה בע"מ.
ב-5 במרץ 2013, Sub הודיעה כי העונה התשיעית תשודר בסתיו 2013, ותהיה העונה הראשונה הכוללת סלבריטאים כמתחרים.
העונה התשיעית הייתה קצרה יותר מאשר העונה הקודמת, וכללה רק מגיש אחד.
"האח הגדול" הוא שמה של התוכנית היומית ששודרה כל יום בשעה 22:00. בימי ראשון התוכנית נכללה ב "האח הגדול- תוכנית האירוח".
ה "תוכנית היומית" מכונה גם "מציאות" ו"pääohjelma" ("עיקרי התוכנית", בפינית) על ידי המגישים.
"האח הגדול אקסטרה" משודרת בימים שני עד שישי.
"האח הגדול של יום ראשון אקסטרה" שודרה בימי ראשון במהלך העונה השישית של התוכנית.
הצופים יכולים לשלוח הודעות SMS בנוגע לתוכנית.
המנחה גם מראיין את סגל האח הגדול, דיירים לשעבר ומתארחים נוספים.
את התוכנית הגישו ואפו פימייה (עונות 1-2), יאן קטאיה (עונות 3-4), ג'אני טואיוולה (עונה 5), אלינה ויטאנן (עונות 6-7), קריסטל סנו (עונה 8), מרי סאיניו (עונה 9) וסולי קוסקינן (עונה 10–נוכחית) .
"האח הגדול- תוכנית האירוח" משודרת בימי ראשון.
היא כוללת קליפים של מהשבת של המתמודדים, קליפים של השבוע האחרון, דיון על התוכנית עם אורחים משתנים (עונות 1-5) והדחה בשידור חי.
את התוכנית הגישו מרי סאיניו (עונות 1-2), ואפו פימייה (עונות 3-5), סוזנה ליין (עונות 6-7), אלינה ויטאנן (עונות 6-8) ושוב סאיניו (עונה 9–נוכחית).
האח הגדול גרמניה היא תוכנית ריאליטי בערוץ RTL II (עם שידור חי במשך 24 שעות ביממה בערוץ בתשלום Premiere/Sky).
סינדי אוז מרצאן ואוליבר פוצ'ר הוכרזו כמנחים של הסדרה החדשה באוגוסט 2013.
מאז תחילת העונה הראשונה שלה בפברואר 2000, התוכנית עברה שינויים רבים בקונספט שלה.
להלן כמה דוגמאות משמעותיות לתהליך של שינוי החוקים של המשחק המקורי:
"דייר עוזב את הבית לתמיד, כאשר הוא/היא מודח.": השתנה בעונה 2 עם החזרת המודח הראשון לתוכנית.
"רק הדיירים צריכים להחליט מי מהם מקבל מועמדות להדחה.": השתנה בעונה 2 עם מועמדות אוטומטית של כל הדיירים בשבוע האחרון.
מעבר לכך, בעונה 7 הצופים יכלו להחליט איזה מהדיירים מקבל מועמדות.
"אף אחד מהדיירים לא מכירים אחד את השני לפני הכניסה לבית.": השתנה בעונה 3 עם זוג במערכת יחסים רומנטית שנכנס לבית.
"פרס הכסף הוא וודאי": השתנה בעונה 4 כאשר ארבעת הדיירים עשו אתגרים, שנתנו להם רבע מהפרס הכספי המקורי.
"כלל הבית חי יחד בקבוצה אחת": השתנה בעונה 4 עם חלוקת הבית לשני חלקים של אזור "עשיר" ו"עני" וחלוקת הבית לשתי קבוצות מתחרות (השתנה בעונה חמש לשלוש קבוצות שונות).
בעונה 6 שלושה בתים שונים בהם הדיירים מתגוררים.
"כל הדיירים חיים יחד בבית אחד": השתנה בעונה 6 עם בניית "כפר האח הגדול" הכולל חמישה בתים, וחווה.
"התוכנית נמשכת שלושה חודשים": השתנה בעונה 5 עם הרחבת התוכנית לשנה אחת, ובעונה 6, כאשר התוכנית התקיימה לזמן בלתי מוגבל .
"התוכנית אמורה להתקיים למשך זמן מסוים": השתנה בעונה 6, עם ההכרזה על המשך התוכנית כל עוד הרייטינג יהיה מספיק (התוכנית נמשכה למעשה 363 ימים).
"רק הזוכה מקבל פרס כספי": השתנה בעונה 6 עם ההקמה של שלושה אזורים שונים עבור הדיירים בהם הם לעבוד ולהרוויח כסף, אשר ניתנה להם, כאשר הם הודחו (הדיירים שעזבו את הבית מרצון לא קיבלו כסף).
"הדיירים לא מקבלים מידע מבחוץ": השתנה בעונה 5, כאשר הדיירים הורשו לראות את חדשות RTL2 לאחר ניצחון במשחק כדי ללמוד על מתקפת טרור.
"השותפים לא מקבלים מכתבים מבני משפחה וחברים או פוגשים אותם בזמן שהם בתוך הבית": השתנה בעונה 5, שם חלק מהדיירים קיבלו מכתבים/ביקורים מבחוץ, כתגמול על ניצחון במשחקים.
שלא כמו בהרבה בתים אחרים, ב"אח הגדול גרמניה" העישון מותר בחוץ ובתוך הבית, מאחר שבגרמניה אין איסור עישון.
התוכנית זוכה לתשומת לב גבוהה מצד התקשורת הגרמנית, וזאת מסקרת אותה תכופות.
אולם, לצד הביקורות השגרתיות אודות "האח הגדול" כפי שהופיעו בגרסאות במדינות שונות (בהן ישראל), הופיעה ביקורת על העירום התדיר הנראה על המסך, ועל כך שהדיירים מצולמים בעודם מתקלחים ומתלבשים.
התוכנית הגרמנית הוזכרה גם כאשר גידו וסטרוולה, יוצא התוכנית, מונה לסגנות הקנצלרית מרקל.
האח הגדול ארגנטינה (בספרדית: Gran Hermano) היא תוכנית ריאליטי המופקת על ידי Endemol בהגשת חורחה ריאל, לאחר שסולדד סילביירה הגיש לפני במשך שלוש עונות.
זו הגרסה של ארגנטינה לאח הגדול המשודרת ב-Telefe.
היא שודרה לראשונה ב-10 במרץ 2001. היו לה שבע עונות ואחת של VIP, כאשר העונה השמינית התחילה ב-22 באפריל 2015 לאחר שלוש שנים של הפסקה, בבית החדש שלה América TV.
הזוכים של האח הגדול ארגנטינה
עונת VIP 1, 2007: דייגו לאונרדי
עונת VIP 2, 2017: העונה הקרובה
שיתוף פעולה עם הגרסה הישראלית
בעונה הרביעית של האח הגדול ישראל, אשר התרחשה במקביל לעונה השביעית של האח הגדול ארגנטינה, ערכו שתי התוכניות שיתוף פעולה, הדיירת הישראלית סופי קרבצקי עברה לבית הארגנטינאי למשך שבוע, בעוד שהדיירת הארגנטינאית ויקטוריה אירולג'י התגוררה בבית הישראלי במשך שבוע הגעתה לישראל לוותה בביקורת עקב מתירנותה באח הגדול הארגנטינאי
הגרסה הארגנטינאית של האח הגדול ספגה ביקורת בעקבות העירום הרב שמוצג בה.
בין היתר, מצולמים הדיירים כשהם במקלחת טופלס, וכן מספר תאונות מלתחה שודרו בתוכנית.
עניינים אלו עוררו סערה בתקשורת הארגנטינאית.
האח הגדול (בסרבית: Veliki Brat) היא הפקה סרבית של זיכיון הריאליטי האח הגדול.
התוכנית הוקלטה והופקה בבלגרד על ידי Emotion Production.
כיום, התוכנית היא גרסת האח הגדול של רוב מדינות הבלקן: מונטנגרו, סרביה, קרואטיה, בוסניה והרצגובינה ומקדוניה.
במקור, התוכנית החלה כהפקה סרבית עם דיירים מסרביה, מונטנגרו ובוסניה והרצגובינה.
העונה השלישית כללה גם דיירים ממקדוניה.
בעונה הרביעית השדרן היה קרואטי וחברת ההפקה RTL הפכה מעורב.
אודישנים התקיימו בקרואטיה, מה שהפך את התוכנית לכלל-אזורית.
בסרביה, התוכנית שודרה לעיתים קרובות באמצעות ערוצים שונים.
שלוש העונות הראשונות הרגילות ושלוש עונות סלבריטאים שודרו בערוץ B92, בעוד ששתי עונות הלבריטאים האחרות והעונה הרביעית הרגילה שודרה ב-Pink.
במונטנגרו התוכנית משודרת ב-Pink M וב-Prva, בבוסניה-הרצגובינה ב-Pink BH, OBN ו-BN, מקדוניה ב-A1 וב-Sitel, ובקרואטיה התוכנית משודרת ב-RTL בהתאמה.
אחרי שנה אחת של הפסקה זמנית ב-2012 ושמועות על ביטול, המפיקים הודיעו כי התוכנית תתחדש ב-2013 עבור עונת סלבריטאים.
האח הגדול דנמרק הייתה הגרסה הדנית לתוכנית המציאות הבין-לאומית האח הגדול שנוצרה על ידי המפיק ג'ון דה מול, ב-1997. המופע עוקב אחר מספר מתחרים, המכונים הדיירים, שמבודדים מהעולם החיצון במשך תקופה ארוכה בבית שנבנה במיוחד עבור כך.
בכל שבוע, אחד הדיירים מודח על ידי הציבור בהצבעה, כאשר הדייר האחרון שנותר זוכה בפרס במזומן.
התוכנית שודרה ב-Danmark TV בין 28 ינואר 2001, ל-1 אפריל 2006. שודרו 3 עונות רגילות, אחת למפורסמים (VIP) ואחת ל"כוכבים", לפני סיום התוכנית ב-2006.
ב-30 ינואר 2012 ערוץ 5 השיק מחדש את שידור האח הגדול לעונה רביעית.
העונה החמישית שודרה ב-2013, והשישי והאחרונה ב-2014, שהסתיימה ב-27 באפריל 2014.
האח הגדול שוודיה (בשוודית: Big Brother Sverige), הייתה הגרסה השוודית של תוכנית הריאליטי האח הגדול, אשר שודרה בין השנים 2000 ל-2004 ב-Kanal 5 במשך ארבע עונות.
מאחר שהגרסה השוודית הייתה בין הראשונות ששודרו בסדרה העולמית, נצפו בעונה הראשונה שלה מספר חידושים, כמו הכנסת משתתף שלושה ימים לאחר השאר, עימותים על רקע מין וכדומה.
התוכנית נתקלה בביקורת עזה כלפי המתירנות שלה.
נטען כי ההפקה מעודדת עירום, בין היתר על ידי צילום במקלחות ובכך שהמקלחות חשופות לחלוטין למצלמות ללא וילון שיסתיר את המתרחצים, וכן שאינה מצנזרת כשיש צורך בכך, דבר שאינו תואם הן את מטרת התוכנית והן את קהל צופיה.
מקרי קצה כמו תקיפה מינית שאירעו בתוכנית הגבירו קולות אלה.
האח הגדול ברזיל (Big Brother Brasil, או בקיצור: BBB) היא הגרסה הברזילאית של תוכנית המציאות האח הגדול המבוססת על התוכנית ההולנדית בעלת אותו שם אשר נוצרה בשנת 1999 על ידי ג'ון דה מול.
היא השלישית עם יותר עונות מהסדרה המקורית (רק אחרי הגרסאות האמריקאיות והספרדיות) והיא היחידה עם 15 שנים של שידור על בסיס שנתי ללא הפסקות באותם ערוצים ועל ידי אותו מנחה.
התוכנית מבוססת על קבוצה של זרים, המכונים "הדיירים", אשר גרים יחד עשרים וארבע שעות ביממה ב"בית האח הגדול", מבודדים מן העולם החיצון (בעיקר מכלי התקשורת ההמוניים, כגון עיתונים, טלפונים, טלוויזיה ואינטרנט) בזמן כל צעד שלהם מתועד על ידי מצלמות מסביב לשעון, ללא פרטיות במשך שלושה חודשים.
הדיירים מתחרים על ההזדמנות לזכות בפרס הגדול, על ידי הימנעות מההדחות, המתקיימות בכל שבוע, עד שהדייר האחרון שנשאר בסוף העונה זוכה בפרס הגדול.
את התוכנית מגיש העיתונאי פדרו ביאל.
באתר Globo ובערוץ שלם וצפה של Globo מציעים כיסוי מסביב לשעון לתוכנית.
עונות 5 ו-7 היו הפופולריות ביותר.
סברינה סאטו (עונה 3) הייתה אחת המגישות של Panico na TV וכעת היא מגישה של תוכנית טלוויזיה משלה, ג'וליאנה אלבס (עונה 3), גראזי מסאפרה (עונה 5) ומוניק נונס (עונה 16) הן שחקניות אופרת סבון ב-Globo ואיריס סטפנלי (עונה 7) היא כתבת ב-TV FAMA.
חמשתן נחשבות למתמודדות המוצלחות ביותר של התוכנית, אם כי אף אחד מהם, מלבד מוניק, לא זכתה בתוכנית.
למתמודדת מוצלחת אחרת, ג'ין וויליס, יש כבר קריירה פוליטית די מצליחה מאז שזכתה בעונה החמישית.
לעונה העשירית של האח הגדול ברזיל היה המספר הגדול ביותר בעולם של השתתפות, כאשר נרשמו מעל ל-154 מיליוני הצבעות.
בית האח הגדול ברזיל ממוקם בתוך מרכז ההפקה של Globo במרכז ריו דה ז'ניירו.
הבית נחשב על ידי רוב מומחי האח הגדול כגדול והמושקע ביותר מבין בתי האח הגדול בעולם.
כמו כן, עקב גודלו, גם מספר המצלמות הפרוסות ברחבי הבית גדול ביחס לשאר בתי האח הגדול בעולם.
השטח החיצוני של הבית הוא כ-700 מטר מרובע, בעוד האזורים הפנימיים הם בהיקף 200 מטר מרובע.
לבית יש 4 חדרי שינה (3 עבור המתחרים הרגילים ואחד עבור המנהיג), סלון, חדר אמבטיה אחד, גינה גדולה, מטבח אחד, חדר כושר, ג'קוזי, בריכה, חדר וידויים, ואזור סודי, שפעם היה חדר השינה הלבן (עונות 9 ו-10) ופעם אחרת היה חדר השינה המפתיע (עונה 11).
בעוד שברוב הבתים בעולם קיים טאבו בנוגע לאי-צילום באזורים מסוימים במטרה לשמור על הפרטיות, בבית הברזילאי קיימות מצלמות בחדרי האמבטיה ובמקלחות, והמתמודדים נדרשים להתקלח בעודם לבושים, או להיחשף בעודם עירומים.
העונה השלישית של "האח הגדול ברזיל" החלה ב-14 בינואר 2003, והייתה שנויה ביותר במחלוקת.
אחת המתמודדות הייתה מיס ברזיל הנוכחית, ג'וזין אוליביירה.
החוקים של תחרות מיס ברזיל אוסרים השתתפות של נשים נשואות אך ג'וזין הצהירה כי היא רווקה.
כתוצאה מהחשיפה במהלך תוכנית הריאליטי, מספר מגזינים גילו שהיא הייתה נשואה אפילו לפני הזכייה בתחרות היופי.
ברגע שהנישואים הוכחו, נלקח מג'וזין התואר שלה, ות'איסה תומזם הוכתרה כמיס ברזיל 2002. כמו כן, המתחרה דילסון ווקארז לא היה מודע לסטטוס של ג'וזין וניסה להתחיל מערכת יחסים רומנטית איתה במהלך התוכנית.
בשל סירוביה, הוא הרגיש חסר מוטיבציה להשתתף ועזב את התוכנית מרצונו.
המשתתף הארי גרוסמן החליף אותו ב-26 בפברואר, והפך למשתתף הראשון שנכנס לבית שלא ביומה הראשון של התוכנית.
במהלך "האח הגדול ברזיל 8", המתמודדת ג'וליאנה התעלפה במהלך משימת סיבולת שבה המתחרים חויבו להישאר ללא תנועה בתוך תא זכוכית.
עיתונים ואתרי אינטרנט האשימו את ההפקה בחוסר אנושיות.
עם זאת, התוכנית לא הושפעה מהלחץ השלילי.
בעונה "האח הגדול ברזיל 10", מרסלו דורדו, מתחרה חוזר שזכה בעונה הרביעית, הואשם בהומופוביה, אך העניין זכה להתעלמות והוא בסופו של דבר ניצח בפעם השנייה.
השערורייה הגדולה ביותר של התוכנית קרתה ב"האח הגדול ברזיל 12", כאשר המתמודד דניאל אחניז הואשם באונס של אחת המתמודדות, מוניק אמין.
הוא גורש במהלך השבוע הראשון אך הכחיש את ההאשמות.
האח הגדול פולין היא סדרת טלוויזיה המופקת על ידי Endemol.
בסה"כ שודרו עד כה 5 עונות, כולל עונת VIP אחת.
העונה הראשונה שודרה בשנת 2001. התוכנית היא הגרסה הפולנית לתוכנית המציאות הבינלאומית האח הגדול המשודרת ברחבי העולם, ושהחלה ב-1997 בהולנד על ידי המפיק ג'ון דה מול.
כל העונות של התוכנית נמשכו 15 שבועות, למעט העונה השלישית, שנמשכה 12 שבועות.
בתחילת התוכנית, קבוצת משתתפים הכוללת כתריסר אנשים, נכנסת לבית המכונה "בית האח הגדול".
מדובר במבנה המכוסה כולו במצלמות, חלקן נסתרות וחלקן גלויות, המנותק מכל אמצעי תקשורת וממבנים אחרים.
בשלוש העונות הראשונות בית האח היה ממוקם בכפר סקוצ'ין שעל יד ורשה, ובהמשך, בשתי העונות שלאחר מכן, הבית היה בכפר ביאלני ורוצלבסקי הסמוך לעיר ורוצלב.
במהלך התוכנית משודרים חייהם של הנוכחים בבית, הקרויים דיירים, והצופים עוקבים אחר מעשיהם ואחר מערכות היחסים שלהם.
החיים בבית מוכתבים על ידי קול עבה, מסתורי ובלתי נראה, שהאדם מאחוריו נקרא "האח הגדול".
האח הגדול נותן הוראות לדיירים ומטיל עליהם משימות שחובה לבצע.
בנוסף, מדי שבועיים מתקיימות "הדחות".
האח הגדול קורא לכל משתתף בתורו לחדר אטום מיוחד, בו הוא נשאל על יחסיו עם המתמודדים השונים וכן נאלץ לבחור שני דיירים שיעזבו את התוכנית.
2 הדיירים (או יותר, במקרה של תיקו) שהכי הרבה מתמודדים הצביעו נגדם מועמדים להדחה, ובמשך השבוע הצופים מצביעים באמצעות מסרונים אילו דיירים יעזבו את התוכנית, כאשר בסוף השבוע מודח סופית אחד הדיירים מהבית.
תהליך זה חוזר במשך מספר שבועות עד אשר נותרים שלושה דיירים בבית.
בשלב זה מתחיל "הגמר", בו הצופים בוחרים, מבין שלושת הדיירים, מי יהיה הדייר המנצח.
בעונות הרביעית והחמישית, שהופקו על ידי TV 4, הכללים הללו שונו מעט, והחל מתחילת התוכנית בוצעו הדחות על בסיס שבועי, כאשר בנוסף להדחות הרגילות הודח בשבוע נתון לפחות אדם אחד שחרג, אפילו במעט, מכללי התוכנית.
לקראת סוף העונה, בכל אופן, פסקו ההדחות על בסיס חריגה מכללי התוכנית, וההדחות חזרו להיות חד-שבועיות ומבוססות על הצבעות בלבד.
בנוסף, בעונות אלו הגיעו דיירים חדשים במהלך התוכנית, אפילו בשלבים מתקדמים שלה, וזאת בניגוד לנהוג בעונות הראשונות בהן הוכנס משתתף חדש רק כתחליף למשתתף שעזב מרצונו את התוכנית.
העונות ה-4 וה-5 לא צברו עניין רב כמו שלוש העונות הראשונות של האח הגדול, כפי שמוצג בתרשים לעיל.
התוכנית נחשבת על פי רבים כלא מוסרית.
במספר מדינות (כמו צ'כיה) התוכנית הוענשה על חוסר הגינות.
המתנגדים לתוכנית טוענים כי היא לא מוסרית, וכי היא אנטי-חברתית.
כמו כן, מספר פסיכולוגים ופסיכותרפיסטים מאמינים כי מטרת התוכנית אינה אתית ומוסרית, וטוענים כי פסיכולוגים אשר יסכימו לשתף פעולה עם תוכנית כגון זו יפגעו באתיקה של המקצוע שלהם.
סגנון כתוביות הפתיחה של האח הגדול פולין 4.1 היה מחווה לכתוביות האח הגדול אוסטרליה, והתקיים שימוש באותו שיר נושא, ובאותה עין (המייצגת את סמלו של האח הגדול), המזוהה עם התוכנית.
האח הגדול היא הגרסה האוקראינית של תוכנית המציאות האח הגדול המבוססת על התוכנית ההולנדית בעלת אותו שם שנוצר במקור בשנת 1997 על ידי ג'ון דה מול, מטעם חברת Endemol.
התוכנית מבוססת על קבוצה של זרים, המכונים הדיירים, שגרה יחד, עשרים וארבע שעות ביממה ב"בית האח הגדול" המבודד מן העולם החיצוני.
הם תחת מעקב צמוד ללא פרטיות במשך חמישה חודשים.
הדיירים מתחרים על הימנעות מההדחה השבועית, עד שאחרון השותפים שנשאר בסוף העונה זוכה בפרס הגדול.
הסדרה האוקראינית מוגשת על ידי אישיות הטלוויזיה אולגה גורבצ'בה, ומשודרת בערוץ K1.
התוכנית ספגה ביקורת על העירום הרב המוצג בה.
המקלחות בתוכנית הן חסרות וילונות, פתוחות לחלוטין ומותקנות בהן מצלמות ולא קיים חדר הלבשה.
תקריות של מסאז' טופלס, יחסי מין ומשימות מעודדות עירום, גרמו במספר מקרים לסערה בציבור האוקראיני.
עונה זו החלה ב-18 בספטמבר 2011. היא כללה 20 דיירים ראשוניים, 19 אוקראינים ואחד ישראלי.
הזוכה בתוכנית הייתה קריסטינה קוטביקאיה, סטודנטית מקייב שזכתה לאחר שגרפה 55% מהקולות בגמר.
הרייטינג באירוע הפתיחה עמד על 0.25%.
האזרח ק' היא סדרה תיעודית ישראלית השודרה בערוץ יס דוקו ועוסקת בהרשעתו של האסיר משה קסטל ברצח שני אזרחים בשנת 1997.
בספטמבר 1997 נעצר משה קסטל, נהג מונית תושב ירושלים, בחשד לרצח חברו חלפן הכספים יגאל דניאל ועובר האורח אילן דבש, בכביש הסמוך ליישוב נטף שבהרי ירושלים.
קסטל הורשע על סמך ראיות נסיבתיות בלבד, ללא ראיות פורנזיות, או הודאה שלו בביצוע הרצח.
קסטל שהיה מהמר כפייתי ומסובך בחובות בזמן הרצח, רצח לפי כתב האישום את חברו דניאל, ולאחר מכן גם את אילן דבש שנקלע למקום כעובר אורח.
הוא נעצר תחילה ושוחרר בערבות.
זמן קצר לאחר מכן בעת שהגיעו לביתו שוטרים במטרה להתקין אמצעים לציתות, נמצאו בביתו אלפי דולרים, ששדד לפי החשד מחלפן הכספים.
קסטל נעצר בשנית ונגזרו עליו שני מאסרי עולם.
מאז מעצרו הוא שב וטוען כי הוא חף מפשע.
הסדרה בת 3 פרקים המשודרת בערוץ yes דוקו ו-yes VOD.
יוצריה הם אלון מרום ואירית דולב.
הסדרה מעמתת את הפרקליט ואת צוות החוקרים בממצאים, אשר בדרך כלל דוחים את דבריהם בגלל אוסף הנסיבות המצטבר וקלישות הטענות, וגם בשם יציבות המערכת.
הסדרה מותירה במשך חלקה הראשון את הצופה בספק עם נטייה לתחושה שמשה קסטל הוא אכן הרוצח, או אולי היה שותף לפשע, אך עם התקדמותה מותירה הסדרה את הצופים בתחושה שקסטל חף מכל פשע.
הבת ובן הדוד של קסטל מאמינים בחפותו והבן נוטה גם הוא להאמין בכך.
כך גם בטוחים צוות ההגנה, ההולך ומתרחב עם חלוף השנים ודחיות הערכאות את בקשותיהם לדיון חוזר ובדיקה חוזרת.
הצוות כולל את עורך הדין יעקב וינרוט ואת עורכת הדין אפרת פינק.
בסדרה מובאות תחילה בעיות רבות וספקות רבים העולים לגבי תקפות הראיות, ובחלקו השני מוצא ראיות רבות לכך שאחד מחוקרי המשטרה שיבש את החקירה וגרם להפללת קסטל ביותר מדרך אחת.
הטענות על חוסר תקפותם של הממצאים שהביאו להרשעה הן:
איכון סלולרי שמצא את קסטל בזירת הרצח, שתחילה הוטל בספק ולבסוף נמצא שגוי לחלוטין על פי מומחים בכירים לשעבר מחברת פלאפון, אך בעת המשפט הוצג כראיה בסבירות של מאה אחוזים.
חוסר תקפות העדות המרכזית בפרשה לגבי זיהוי השטרות בידי חלפן הכספים שנתן את הכסף לנרצח לפני הרצח.
ראיות שונות מורות על כך שעדות החלפן הייתה לא מדויקת ואף שקרית, ובסוף התוכנית החלפן מודה שלא הייתה כל דרך שיזהה את השטרות וששודל לכך בידי חוקר המשטרה שבעצמו היה חייב לו כסף.
התעלמות מעדותו של רועה צאן פלסטיני שהיה עד לרצח, ודיווח כי ראה אדם הלבוש באופן שונה מן הנהג בזירה, ושהנהג הלבוש חולצה עם פסים לא יצא מן המונית במשך הרצח הכפול.
במהלך הסדרה ניתן להבין שגם עדותו של הרועה כפי שהובאה לבית המשפט עוצבה בידי חוקר המשטרה המדובר, או בידי אנשים מצוות החקירה.
הטענה שהכסף שנמצא בידי החשוד היה למעשה כסף שתול בידי המשטרה, כפי שיורחב בהמשך:
אלא שבאותה שעה, מעדות החלפן ומרשימת השיחות שלו, החשוד כלל לא היה בחנות שלו, והחלפן היה עסוק בשיחה אחרת לחלוטין.
בפרק האחרון של הסדרה החלפן מודה בעיקרי הדברים.
בסדרה מובאים קטעים מחקירתו במשטרה של קסטל וקטעי ראיון איתו.
כמו כן מובאים ראיונות עם אישים שהיו קשורים לחקירת הרצח וכאלה שעסקו בה לאחריה.
אחת מהם היא שני מזרחי, העיתונאית שחשפה את ההימורים, החובות והקשרים של החוקר עם העולם התחתון.
לדברי מזרחי, החלפן סיפר לה שהחוקר שידל אותו לקבל את הכסף שנתן לנרצח בחזרה.
מובאים דברי החלפן מחקירה במשטרה, שבה הוא מביע ביקורת חריפה על בית המשפט, הרואה בעדות זו חלק חשוב שעליו מושתתת ההרשעה.
בסדרה מובאים קטעים מחקירת מח"ש את חוקר המשטרה, שעל פי הנטען קיים יחסים כלכליים אסורים עם החלפן – שהיה עד תביעה מרכזי בתיק, ויחסים רומנטיים עם אשת הנרצח אחר רציחתו של בעלה יגאל דניאל.
הסדרה חושפת שהחוקר עזב בשקט, תוך ויתור על הפנסיה, וללא שהופעל נגדו כל הליך רשמי אחרי החקירה.
בסיום הסדרה מובאות תגובות הגורמים וקרובי המשפחה של הנרצחים, המצויים בפרטים רבים של הפרשה, ואשר להם אמון מלא במערכת המשפט וממצאיה, ובאשמתו של משה קסטל.
משה קסטל – אסיר עולם השפוט למאסר עולם על רצח כפול
אלון מרום – יוצר ובמאי הסדרה המנהל את התחקיר והמפגשים עם המעורבים בפרשה
יוסי קסטל - בן דודו של משה קסטל המנסה להביא לזיכויו
עורך הדין אריה פטר – סגן מנהל המחלקה הפלילית בפרקליטות המדינה
עורך הדין עודד גזית – החל לייצג את קסטל לאחר ההרשעה
בתו של משה קסטל – נשמעת בקולה בלבד, ללא שנחשף שמה
עורכת הדין אפרת פינק – נציגת הסניגוריה הציבורית שסייעה לקסטל במאבקו המשפטי לאחר הרשעתו.
כיום, סגנית נשיא בית משפט השלום ברחובות.
עורך הדין דוד יפתח – ייצג את קסטל בעת משפטו
חיים גן טוב – חוקר פרטי שהיה ראש הימ"ר בירושלים בשנות ה-80.
שני מזרחי – העיתונאית שחשפה את ההימורים, החובות והקשרים של החוקר עם העולם התחתון.
האח הגדול VIP עונה 3 היא עונת ה-VIP השלישית של תוכנית המציאות "האח הגדול", והעונה השנייה של התוכנית במצטבר ששודרה ברשת 13. העונה שודרה החל מ-12 בינואר 2019. הגמר נערך ב-2 במרץ, ובסופו ניצח הדייר אסף גורן.
את העונה הנחו גיא זו-ארץ ולירון ויצמן
הנחה את העונה גיא זו-ארץ, כשעד ל-17 בפברואר, עת יצאה לחופשת לידה, הייתה לצידו לירון ויצמן.
בעונה זו, הראשונה ל-VIP ששודרה ברשת 13, גיא זו-ארץ החליף את מנחי העונה הקודמת, עפר שכטר ואסי ישראלוף, שהיו לצידה של לירון ויצמן.
ב-16 בפברואר הנחתה ויצמן את התוכנית בפעם האחרונה, לפני שיצאה לחופשת לידה, מה שהביא את זו-ארץ להנחיית יחיד, דבר שכמעט ולא נעשה ב"אח הגדול" הישראלי על כל עונותיו.
בעונה זו נערכו "תוכניות ההצלה", בדומה ל"משחקי האח" בעונות קודמות, שבהן המנצח ניצל מרשימת ההדחה, ובחר את מי מהדיירים להכניס לרשימת ההדחה במקומו.
בשונה מ"משחקי האח", ניתנה גם אפשרות שדייר שלא ייצא מרשימת ההדחה, יוכל להוסיף אליה דייר נוסף.
שידור העונה נמשך 50 ימים והוא הסתיים ב-2 במרץ.
בכך, הייתה זאת "עונת ה-VIP" הארוכה ביותר ששודרה בגרסה הישראלית של "האח הגדול".
פרק פתיחת העונה זכה לרייטינג של 27.4%.
רשימת 15 הדיירים שנכנסו לבית האח הגדול לפי סדר כניסתם:
עדי לאון – בן 43, נשוי +3, מחולון, מלחין
הישאם סלימאן – בן 41, נשוי +3, מנוף הגליל, שחקן
אורלי רביבו – בת 42, רווקה, מתל אביב, ניהול ושיווק
בן זיני – בן 22, בזוגיות, מתל אביב, כוכב רשת
נרי ליבנה – בת 65, גרושה +3, מתל אביב, עיתונאית
אביבה תבורי – בת 45, גרושה +4, מתל אביב, אשת טלוויזיה
לירן שטראובר – בן 44, גרוש בשנית +3, מיגל, כדורגלן עבר
עדן יוחנן – בת 29, רווקה, מתל אביב, דוגמנית
אסף גורן – בן 27, רווק, מלוס אנג'לס, רקדן ברייקדאנס
ויקי קנפו – בת 59, גרושה +3, ממצפה רמון, פעילה חברתית
רומי נסט – בת 22, רווקה, מרמת השרון, דוגמנית
גילי מוסינזון – בן 40, גרוש +2, מתל אביב, כדורסלן עבר
נטלי דדון – בת 35, רווקה +1, מתל אביב, דוגמנית
אורי גרוס – בן 44, בזוגיות +2, מתל אביב, תסריטאי
שי חי – בן 35, נשוי בשנית +2, מרמת השרון, אמן לחימה
משימת הביוב – ביום ה-1, עדי, הדייר הראשון שנכנס לבית, קיבל מהאח הגדול משימה סודית.
במשימה קיבל את הזכות לבחור איפה יגורו הדיירים הנכנסים: בבית או בביוב.
בסוף ערב הפתיחה, עדי היה צריך לקבל החלטה: להיכנס לביוב ולקבל חסינות, או להיכנס לבית ללא חסינות, ובחר להיכנס לבית.
לאחר מכן, במהלך יומיים, התבקש לבצע מגוון החלטות, כמו: לקבוע מי יהיו שני הדיירים מהביוב שייבשלו ארוחת בוקר לדיירי הבית, לקבוע מי יצטרך לשנות את שמו ל"מויישה" ולגור בפח, ולקבוע מי הדיירים שייתחלפו במקומם בין הבתים.
במהלך המשימה דיירי הבית חשבו שההחלטות מתבצעות מתוך מזל, עד שהאח הגדול חשף ללא ידיעתו של עדי, אותו, בוחר מי הדיירים שייתחלפו במקומם בין הבתים.
דיירי הבית עמדו במשימה וקיבלו תקציב מותרות.
התחלה החלפה I החלפה II עדי בית ביוב בית אסף ביוב אביבה ביוב בית בן ביוב עדן בית גילי בית הישאם בית הביוב לירן בית נטלי בית ביוב נרי בית אורי ביוב בית אורלי ביוב רומי ביוב שי ביוב ויקי בית
האזרח חודורקובסקי הוא סרט תיעודי משנת 2019 על מיכאיל חודורקובסקי, שכתב וביים אלכס גיבני.
זהו סרט העוסק ברוסיה הפוסט-סובייטית ומופיעים בו חודורקובסקי, אנטון דרל, מריה לוגן, אלכסיי נבלני, טטיאנה ליסובה, לאוניד נבזלין, איגור מלאשנקו ודרק סאוור.
הסרט הופק ומומן על ידי אמזון והוקרן בבכורה עולמית בפסטיבל ונציה והיה חלק מהבחירה הרשמית בפסטיבל ונציה, פסטיבל הסרטים הבינלאומי בטורונטו ובלונדון.
גיבני קיבל מועמדות בטקס פרסי גילדת התסריטאים ה-72 עבור התסריט התיעודי הטוב ביותר, כשהפסיד את הפרס לסרטו האחר "הממציא: מתוך דם בעמק הסיליקון".
הסרט היה מועמד לפרס הסרט הפוליטי ביותר לשנת 2020 בטקס ה-19 של קולנוע לשלום.
הסרט מגולל את סיפור הקפיטליזם הרוסי ועלייתם של האוליגרכים הרוסים ומתמקד במאבקו של חודורקובסקי בפוטין, סיפור מאסרו והאופן שבו ממשלת רוסיה השתלטה על נכסי האוליגרכים, יוקוס וחברות הטלוויזיה הרוסיות, באמצעות חברות כמו רוסנפט וגזפרום.
האזרח הקטן הוא שיר מתוך הסרט הקצר "עלייתו ונפילתו של שם טוב האבי", אשר בוצע על ידי הקומיקאי תמיר בר בדמותו של "שם טוב האבי", כוכב הסרט, והראפר ג'ימבו ג'יי, בתפקיד עורך הדין.
השיר יצא לאור ב-19 ביולי 2020, ביחד עם שאר שירי פסקול הסרט, על ידי חברת התקליטים נענע דיסק.
השיר נכתב על ידי בר והראפר רביד פלוטניק, הולחן על ידי בר וישי סוויסה והופק על ידי סוויסה.
ב-30 ביוני 2020 יצא הסרט הקצר "עלייתו ונפילתו של שם טוב האבי" בחטיבת הדיגיטל של תאגיד השידור הישראלי, בו מככב הקומיקאי תמיר בר בתור ראפר בשם "שם טוב האבי".
בסרט, הופך שם טוב לאמן מצליח, ובסופו של דבר נכנס לבית הסוהר.
בסרט משתתפים אמני היפ הופ שונים, בהם מיכאל סוויסה, איתי לוקץ', שקל, רביד פלוטניק וג'ימבו ג'יי, אשר משתתף בשיר זה.
השיר מהווה כשיר מחאה המעביר ביקורת על מדיניות המיסים של מדינת ישראל.
בסרט עצמו, השיר זה מתרחש בבית המשפט בו נשפט שם טוב האבי בגין העלמת מס.
עורך דינו (ג'ימבו ג'יי) ממליץ לו לדבר על פנסיה כדי לתרץ את מעשיו.
האבי נסחף לתוך שיר מחאה, בו הוא פונה ישירות לשופט, ומעביר ביקורת על מדיניות המיסים של המדינה.
הוא מבקר את הטייקונים ובעלי ההון ששוחטים את האזרח הקטן ולא משאירים לו כסף.
פזמון השיר מתחיל בפרפרזה לשיר "מי יצילני נא" של רמי קלינשטיין כששם טוב האבי שר "משתנה של מדינה / וואלה מי יצילני, אמא?", ולאחר מכן שר בקול גבוה "האזרח הקטן אני!".
בבית השני, מעביר האבי ביקורת על הכנסת ועל תמיכתה בטייקונים במקום ב"אזרח הקטן", אך תוך כדי הוא נתקל בניסוחים בעיתיים כ"אני שומר בצד כסף שאני עובד עליו" ובטעות מודה בפשעים שונים כהלבנת הון וגנבה.
תוך כדי שהוא מדבר, מגיעה אישה (דלית זריהן) המעבירה שוחד מבעלי ההון לשופט.
השיר זכה להצלחה רבה בקרב הציבור הישראלי.
בשל תוכנו ומשפטים מתוכו הוא כיכב בשלל מחאות נגד ממשלת ישראל השלושים וחמש.
כמו כן, נכלל ברשימת "מצעד שירי מחאת בלפור" של מגזין Time Out ישראל.
במצעד הפזמונים העברי השנתי של מאקו ורדיו תל אביב זכה השיר להצלחה והגיע למקום ה-13, כשלצידו שיר נוסף מתוך הסרט, "סם הרדמה", במקום השישי.
השיר נכלל גם ברשימת "עשרת השירים שעשו לנו את השנה" של ישראל היום, לצד "סם הרדמה".
האח הגדול VIP עונה 4 היא עונת ה-VIP הרביעית של תוכנית המציאות "האח הגדול", והעונה החמישית של התוכנית במצטבר ששודרה ברשת 13. העונה שודרה החל מ-10 ביולי 2021. הגמר נערך ב-31 באוגוסט, ובסופו ניצח הדייר אורן חזן.
את העונה הנחו גיא זו-ארץ ולירון ויצמן.
זאת עונת ה-VIP הרביעית במצטבר, והעונה החמש עשרה במצטבר של התוכנית מאז עלייתה.
על אף היותה עונת ה-VIP הרביעית שהופקה לתוכנית, היא שווקה בגופי השידור השונים בתור "עונה VIP 2", בהתאם להיותה עונת ה-VIP השנייה של התוכנית במסגרת הזכיינית "רשת".
היא מותגה גם בתור "העונה החמה" בעקבות שידורה במהלך חודשי הקיץ.
אביבית בר זוהר, ששימשה כאחות הדיגיטלית בעונה שעברה, הוחלפה בעונה הנוכחית בטום באום וירדן ויזל, ששמשו כאחים הדיגיטליים.
כשבועיים לפני עליית התוכנית, פורסם הפרומו הרשמי של העונה תחת הסלוגן "לא נגלה לכם".
בנוסף נוצר טעם גלידה חדש בשיתוף פעולה עם רשת הגלידריות "גולדה", שנמכר תחת השם "האח הגדול" וטעמו לא התגלה עד אירוע הכניסה - הטעם היה מסקרפונה, מרשמלו וסוכריות קופצות.
על פי "ישראל היום", חלק מדיירי העונה נכנסו לבית יומיים לפני תחילת שידור העונה.
באירוע הפתיחה התגלה כי חוץ משני דיירים, כל דיירי העונה נכנסו במהלך השבוע לבית בחלקים (חלק ביום שלישי, חלק ביום רביעי וחלק ביום חמישי), ושני הדיירים הנותרים קיבלו משימה סודית.
עונה זו זכורה לרעה בתור העונה שנחלה את אחוזי הרייטינג הנמוכים ביותר בכל היסטוריית שידורי התכנית בישראל, אירוע הגמר הגדול הניב פחות מ-16% רייטינג.
בית האח הגדול בקריית התקשורת נווה אילן עוצב מחדש גם בעונה זאת את הבית עיצב שימי גל נופק שעיצב את הבית גם בעונה הקודמת.
רשימת 16 (כולל זמניים) הדיירים שנכנסו לבית האח הגדול לפי סדר כניסתם:
יעקב "ג'קי" מנחם – בן 33, נשוי +1, מרמת גן, בעל בית דפוס וזוכה העונה השלישית
אור שפיץ – בת 24, רווקה, מתל אביב, קונדיטורית
מאיה בצלאל – בת 37, נשואה +2, מתל אביב, שדרנית רדיו ומנחת טלוויזיה
עומר ברזני – בן 30, בזוגיות, מירושלים, כוכב ריאליטי
אייל ברקובר – בן 30, רווק, מתל אביב.
רומי גיאור – בת 23, רווקה, מרמת השרון, אשת תקשורת
מירי כהן – בת 50, נשואה +4, מגבעת אולגה, כוכבת רשת
תמיר ורדי – בן 46, רווק +2, מיהוד, רכז משאבי אנוש וכוח אדם
יעקב "ג'קו" אייזנברג – בן 40, רווק, מנתניה, מוזיקאי
רועי לולו – בן 46, רווק, מתל אביב, מעצב שיער
ציפי רומנו – בת 41, מאורסת +2, מרמת השרון, אשת יחסי ציבור ושיווק
שרית פולק – בת 30, נשואה, מחיפה, מפיקת אירועים
טיטי איינאו – בת 30, בזוגיות, מתל אביב, דוגמנית ומנחת טלוויזיה
אורן חזן - בן 39, נשוי +2, ממעלה אדומים, פוליטיקאי וח"כ לשעבר
דנה רון - בת 49, בזוגיות +2, מתל אביב, מנחת טלוויזיה
דנית גרינברג – בת 29, מאורסת, מפתח תקווה, כוכבת העונה השישית
ביום ה-7 ביקש ג'קי מנחם לעזוב את הבית.
ביום ה-16 פונתה הדיירת טיטי איינאו מבית האח הגדול לקבלת טיפול רפואי לאחר שחשה ברע אך חזרה לבית ביום ה-19.
ביום ה-27 נכנסה משתתפת העונה השישית דנית גרינברג לבית כדיירת זמנית ל-24 שעות בלבד ויצאה, אך באותו זמן בחנה את דיירי הבית, ובסופו בחרה את רשימת ההדחה החמישית של העונה.
תמיר ורדי הוא הדייר השני (אחרי נופר מור בעונות 3 ו-6) בתולדות התוכנית שהגיע לשני גמרים של "האח", זאת למרות שהשתתף בשתי עונות שונות זו מזו בסוגן, בעונה הרביעית הרגילה ובעונת ה-VIP הרביעית.
הוא גם הדייר היחיד שהגיע למקום השני פעמיים.
בניגוד לעונות הקודמות, מרבית דיירי העונה, למעט השניים האחרונים (אורן ודנה), נכנסו אל בית "האח הגדול", ללא ידיעתם, כמה ימים לפני אירוע הפתיחה.
בניגוד לעונות הקודמות, בגמר השתתפו ארבעה דיירים ולא חמישה כפי שהיה בשאר העונות.
משימת הבית התלוי – במסגרת משימה סודית, אורן ודנה, שני הדיירים האחרונים ואף היחידים שנכנסו לבית בפתיחת העונה, בניגוד לשאר הדיירים שנכנסו לבית בהפתעה עוד כמה ימים לפני, היו צריכים לבחור 4 דיירים שאליהם התחברו הכי פחות.
השניים בחרו באייל, מאיה, רומי ורועי, וכתוצאה מכך, ארבעתם נכנסו לרשימת ההדחה הראשונה של העונה.
לעומת זאת, אורן ודנה היו צריכים לשכנע 2 דיירים שיעברו איתם לחדר המעופף אליו נשלחו הדיירים שבחרו להחליפם ובכך לבטל את רשימת ההדחה, אחרת כל הארבעה יהיו מועמדים אוטומטית להדחה.
השניים בחרו בג'קי ותמיר, והצליחו לשכנעם לעבור איתם לחדר המעופף, בכך הם צלחו במשימה ורשימת ההדחה פורקה.
משימת החתן והכלה – הדיירים התחלקו לזוגות: אור ותמיר, אורן ומאיה, עומר ומירי, רועי ודנה, ציפי ושרית, אייל ורומי, וטיטי וג'קו.
הזוגות ענו על מבחן סציומטרי, כאשר תשובותיהם אמורות להיות תאומות.
בחלק השני של המשימה אורן ומאיה היו צריכים לחשב סכום הצ'קים שקיבלו.
ובמקביל, הזוגות האחרים נכנסו לספינה שנמצאת בבריכה, לכל אחד ניתנו 2 פחיות, ואיתם היו צריכים להוציא מים מהספינה.
משימת הקרקס – כל דייר קיבל תפקיד מעולם הקרקס, כגון: ליצן, קוסם, לולין, וכו'...
הדיירים התבקשו לבצע משימות על פי תפקידם.
המשימה הסודית של דנית – דנית גרינברג נכנסה ליום לבית האח הגדול, ובסיוע עומר ומאיה ניסתה לשכנע את הדיירים שהיא נכנסה כדיירת קבועה.
דנית, עומר ומאיה הצליחו במשימה כאשר הדיירים חשבו שעומר הוא זה שנמצא במשימה סודית.
משימת הריאליטי – האח הגדול והאח של האח המציאו פורמטים חדשים והדיירים התבקשו להשתתף בפורמטים השונים.
מעבדת האח הגדול – דיירי הבית נהפכו לעכברי מעבדה, מלבד תמיר ועומר שנבחרו להיות המדענים.
עכברי המעבדה היו צריכים לעמוד בשלל פיתויים, המדעים ניסוי לחזות האם העכבר יצליח לעמוד בפיתוי או שיכשל.
המדענים צדקו ברוב ולכן זכו הדירים לתקציב מותרות.
משפצים את הבית – כל אחד מדיירי הבית קיבל תפקיד: אורן - שרברב.
רומי ושרית - מנקות בריכה.
עומר ומירי - מנקי כלי רכב.
כל דייר עשה משימה על פי תקפידו, הדיירים הצליחו במשימה וזכו בתקציב מותרות.
האח הגדול היא תוכנית ריאליטי בטלוויזיה אמריקאית המבוססת על תוכנית הריאליטי ההולנדית באותו השם שנוצרה על ידי המפיק ג'ון דה מול ג'וניור ב-1997. הסדרה לוקחת את שמה מהדמות ברומן של ג'ורג' אורוול משנת 1949 Nineteen Eighty Four.
הסדרה האמריקאית הושקה ב-5 ביולי 2000 ברשת CBS, ומאז הגרסה הספרדית ב-2022, היא העיבוד הארוך ביותר בזיכיון האח הגדול.
התוכנית עוקבת באופן כללי אחר הנחת היסוד של גרסאות אחרות, שבהן קבוצת מתמודדים המכונה "HouseGuests" גרה יחד בבית שנבנה במיוחד ומבודד מהעולם החיצון תמורת פרס כספי של $500,000 (או $750,000 בעונה ה-23 ואילך).
אורחי הבית מנוטרים באופן רציף במהלך שהותם בבית על ידי מצלמות טלוויזיה בשידור חי כמו גם מיקרופונים אודיו אישיים.
במהלך התחרות, הדיירים מודחים על ידי הצבעה מחוץ לתחרות.
בעונת הפתיחה שלה (שעקבה אחר הפורמט ההולנדי המקורי והצבעת הקהל שנקבעה על המגורשים והזוכה בסופו של דבר), הרייטינג ירד והתגובה הביקורתית הלכה וגברה שלילית, מה שגרם לחידוש של הסדרה לעונה השנייה, שהתמקדה בתחרות ובמשחקיות.
האח האחרון הוא רומן מאת הסופרת ילידת מאוריציוס שפורסם ב-23 באוגוסט 2007 בהוצאת וזכה בפרס באותה שנה.
עלילת הספר נשענת על העובדות ההיסטוריות של פרשת גולי מאוריציוס, אך מתארת סיפור בדיוני אודות ילד אחד מאסירי בו-באסין.
ראג', המספר, נזכר בילדותו בשנת 1944 במאוריציוס.
בגיל 9 הוא איבד את שני אחיו בסופה טרופית, ונותר לבדו עם אביו האלים ועם אמו.
את ילדותו בילה בבו-באסין, ששימש כבית כלא וכבית חולים - שם עבד אביו כשומר - ובו הוא פגש, בין 1,500 היהודים שגורשו מחיפה על ידי השלטונות האנגליים, את דוד הצעיר, ילד בן 10 מפראג.
באותה העת, ראג' לא ידע דבר על המלחמה באותה תקופה.
לאחר שהשניים מתיידדים, ראג' מארגן בריחה מכליאה עם חברו החדש והשניים חוצים יחד את היער, אולם ההרפתקאה מתגלה כמסע ארוך, שבמהלכו דוד מת מתשישות.
זמן רב לאחר מכן, כשהוא בגמלאות, מחליט ראג' להעביר את סיפורו הלאה לבנו, כדי שיזכור אותו.
הרומן זכה במספר פרסים, ביניהם פרס , פרס הקוראים של ל'אקספרס, פרס (בשנת 2008) ופרס קרן צרפת-ישראל.
"האחדה" הוא התרגום העברי המקובל למונח הגרמני גְלָיְכְשָׁלְטוּנְג (Gleichschaltung), שמשמעו סינכרוניזציה או תיאום (Gleich משמעו "שווה", Schaltung משמעו "מיתוג, הפעלת מעגל חשמלי").
בהקשר הפוליטי, מדובר בתהליך כינון השליטה הטוטליטרית תחת שלטון המפלגה הנאצית על חיי הפרט, והתיאום ההדוק בכל היבטי החברה והמסחר.
המונח עצמו הוא לשון נקייה טיפוסית של הנאצים לנאציפיקציה.
רצונו של המשטר הנאצי בשליטה מוחלטת דרש חיסול כל מקורות ההשפעה החלופיים.
התקופה שבין 1933–1937 לערך התאפיינה בחיסול ובנאציפיקציה שיטתיים של כל המוסדות הלא-נאציים בעלי ההשפעה בגרמניה, כגון ארגוני עובדים, מפלגות פוליטיות, הכנסייה, ארגוני נוער, בתי ספר, וכן הלאה.
במסגרת ההאחדה הוקמו ארגונים כגון "הנוער ההיטלראי" לנערים בגילאי 10–18, מקבילתו הנשית – "אגודת הנערות הגרמניות" (Bund Deutscher Mädel), ארגון העובדים חזית העבודה הגרמנית, וארגונים נוספים.
כל אזרח גרמני, לרבות צעירים, חויב לקחת חלק באחד מארגונים אלו, בצורה זו או אחרת.
ההאחדה הייתה משני סוגים עיקריים:
האחדה אידאולוגית (כלומר יישור קו רעיוני עם רעיונות המפלגה הנאצית)
המונח מתייחס גם למספר צעדים שנקטו הנאצים, במיוחד בתקופה שלאחר עלותם לשלטון, כדי להבטיח את שלטונם ולשם אינדוקטרינציה מקפת של אזרחי גרמניה.
עם צעדים אלו נמנים הבאים:
לאחר שריפת הרייכסטאג ב-27 בפברואר 1933 חתם נשיא גרמניה פאול פון הינדנבורג על צו נשיא הרייך להגנת העם והמדינה (נודע גם כ"צו שריפת הרייכסטאג"), אשר אפשר להיטלר להשעות את רוב זכויות האדם שנקבעו בחוקת ויימאר ואפשר מעצרם של מתנגדים פוליטיים והפחדת מצביעים בבחירות הקרבות באמצעות "פלוגות הסער".
באווירה זו נערכו הבחירות הכלליות לרייכסטאג, ב-5 במרץ 1933. בבחירות אלה זכתה הקואליציה של היטלר לרוב זעום של 44 אחוזים, והמפלגה הנאצית לא זכתה לרוב כלל.
עם התכנסות הרייכסטאג לאחר הבחירות, ב-23 במרץ 1933, העבירו הנאצים, בזכות סילוקם של הצירים הקומוניסטים מחברות בפרלמנט, את חוק ההסמכה, אשר העביר את כל סמכויות החקיקה לממשלה הנאצית, וביטל למעשה את מה שנותר מחוקת ויימאר.
זמן קצר אחרי כן נאסר קיומה של המפלגה הסוציאל-דמוקרטית שהצביעה נגד החוק, ומפלגות אחרות פירקו את עצמן כדי להימנע ממעצר וכליאה במחנות ריכוז.
חוק ההאחדה הראשון נחקק ב-31 במרץ 1933, והעניק לממשלות המדינות השונות סמכות דומה לזו שבחוק ההסמכה.
חוק ההאחדה השני, מיום 7 באפריל 1933, קבע מינוי "מושלי רייך" (Reichsstatthalter) במדינות השונות, ולמעשה איין את סמכותן של המדינות (Länder) השונות בגרמניה לטובת ממונים מטעם המפלגה הנאצית.
ב-2 במאי 1933 הוצא האיגוד המקצועי ADGB אל מחוץ לחוק, כאשר נציגים של ארגון העבודה הנציונל-סוציאליסטי (Nationalsozialistische Betriebszellenorganisation) תפשו את מתקני האיגוד ומנהיגיו נאסרו.
במהלך החודשים הבאים אולצו איגודי עובדים אחרים להתמזג עם "חזית העבודה הגרמנית" (Deutsche Arbeitsfront).
החוק נגד הקמת מפלגות פוליטיות (Gesetz gegen die Neubildung von Parteien, נקרא גם "החוק לביטול המפלגות"), שנחקק ב-14 ביולי 1933, אסר הקמת מפלגות פוליטיות חדשות.